Καζακικές βουλευτικές εκλογές 2021

Στις 10 Ιανουαρίου 2021 διεξάχθηκαν βουλευτικές εκλογές στο Καζακστάν, για τα 98 μέλη της 7ης Συνέλευσης της Μαζιλίς (κάτω βουλή του Καζακικού Κοινοβουλίου).

Στις εκλογές συμμετείχαν μόνο πέντε κόμματα. Το κυβερνών κόμμα Φωτεινή Πατρίδα (Νουρ Οτάν) έχει κερδίσει σε όλες τις εκλογές από το 2004 ως σήμερα, και τα υπόλοιπα τέσσερα κόμματα είναι όλα φιλοκυβερνητικά. Τρία κόμματα πέρασαν το εκλογικό όριο και μπήκαν στο κοινοβούλιο: η Φωτεινή Πατρίδα με το 71% των ψήφων, το Δημοκρατικό Κόμμα Ακ Ζολ με 10,95% και το Καζακικό Λαϊκό Κόμμα με 9,10%. 

Στην πρώτη συνεδρίαση της νέας Μαζιλίς, στις 15 Ιανουρίου 2021, ο Νουρλάν Νιγματουλίν επανεξελέγη ομόφωνα πρόεδρος της βουλής. Ο Ασκάρ Μάμιν θα παραμείνει στη θέση του Πρωθυπουργού.

αριστερά|μικρογραφία|213x213εσ|Το ψηφοδέλτιο των εκλογών. Τα 5 από τα 6 κόμματα συμμετείχαν.

 Εκλογικό σύστημα 
Η Μαζιλίς αποτελείται από 107 μέλη, από τα οποία τα 9 εκλέγονται από την Λαϊκή Συνέλευση του Καζακστάν. Τα 98 μέλη εκλέγονται με δημοκρατικές εκλογές, με καθολική, άμεση και μυστική ψηφοφορία, για πενταετή θητεία. Το εκλογικό σύστημα είναι αναλογική εκπροσώπηση από όλην την επικράτεια ως ενιαία περιφέρεια, και η κατανομή των εδρών γίνεται με τη μέθοδο των μεγαλυτέρων υπολοίπων. Το εκλογικό όριο για να μπει ένα κόμμα στο κοινοβούλιο είναι το 7% των ψήφων. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν οι πολίτες ηλικίας άνω των 18 ετών και δικαίωμα υποψηφιότητας οι πολίτες ηλικίας άνω των 25 ετών. 
μικρογραφία|400x400εσ|Τα ποσοστά ψήφων που έλαβαν τα κόμματα ανά περιφέρεια

 Αποτελέσματα 

 Γενικά αποτελέσματα 
+ Aποτελέσματα των βουλευτικών εκλογώνcenter|350pxΚόμμαΨήφοι%ΈδρεςΦωτεινή Πατρίδα5.148.07471,09 11,1176 8Δημοκρατικό Κόμμα «Φωτεινό Μονοπάτι»792.82810,95 3,7712 5Καζακικό Λαϊκό Κόμμα659.0199,10 1,9610 3Αγροτικό Λαϊκό Δημοκρατικό Πατριωτικό Κόμμα383.0235,29 3,28050px Ειλικρίνεια258.6183,57 3,280Πανεθνικό Σοσιαλδημοκρατικό Κόμμα–– 1,18–Εκλεγμένοι  από τη Λαϊκή Συνέλευση–––9Σύνολο7.241.562100107Άκυρα / κενά ψηφοδέλτια297.7183,95Συνολικός αριθμός ψηφοδέλτιων7.539.280Εγγεγραμμένοι ψηφοφόροι / προσέλευση11.919.24163,25

 Αποτελέσματα ανά περιφέρεια 
ΠεριφέρειαΦωτεινήΠατρίδαΔ.κ.Φ.Μ.Λαϊκό ΚόμμαΑγροτικόΚόμμα50pxΕιλικρίνειαΠροσέλευση30pxΑκμόλα34x34εσΑκτόμπε29x29εσΑλμάτι30x30εσΑτιράου30x30εσΑνατολικό Καζακστάν30x30εσΖαμπίλ30x30εσΔυτικό Καζακστάν30x30εσΚαραγκάντα30x30εσΚοστανάι30x30εσΚιζιλορντά35x35εσΜανγκιστάου30x30εσΠαβλοντάρ32x32εσΒόρειο Καζακστάν30x30εσΤουρκεστάν30x30εσΝουρ-Σουλτάν30x30εσΑλμάτι30x30εσΣιμκέντ30x30εσΣύνολο: Καζακστάν

 Χάρτες των εκλογών 

 Μετά τις εκλογές 
μικρογραφία|280x280εσ|Ο Πρόεδρος Τοκάγιεφ σε συνεδρίαση με μέλη της κυβέρνησης στις 15 Ιανουαρίου 2021.
Στις 15 Ιανουαρίου 2021 το νέο Μαζιλίς, η 7η Συνέλευση, συνεδρίασε για πρώτη φορά. Ο Νουρλάν Νιγκματουλίν επανεξελέγη ομόφωνα Πρόεδρος της βουλής. 

Την ίδια ημέρα ο Πρόεδρος Κασίμ-Τζομάρτ Τοκάγιεφ παρουσίασε την υποψηφιότητα του Ασκάρ Μάμιν για τη θέση του Πρωθυπουργού. Τα 99 μέλη που παρευρίσκονταν ενέκριναν την πρόταση με 78 ψήφους υπέρ.

 Διεθνείς αντιδράσεις 
: Ο πρόεδρος της Κρατικής Δούμας Βιάτσελαβ Βολοντίν συνεχάρη τον Νουρλάν Νιγματουλίν για την επανεκλογή του ως προέδρου της Μαζιλίς. Κατά τη διάρκεια της συζήτησης για τις εκλογές, πρόσθεσε ότι: «Οι βουλευτές της Κρατικής Δούμας που παρατήρησαν τις εκλογές ανέφεραν ότι οι εκλογές ήταν ανοιχτές και ανταγωνιστικές».

Παραπομπές

Κατηγορία:Εκλογές στο Καζακστάν
Κατηγορία:Εκλογές του 2021